CRNA KNJIGA II

Lipa je predstavila drugi nastavak Crne knjige trošenja javnog novca, u kojoj su prikazani neki od najdrastičnijih primjera netransparentnog ili nezakonitog trošenja javnog novca, od kupovanja WC školjki koje grad Zagreb plaća 15.000 kuna do slučaja gradonačelnika turističke meke - Zaprešića, koji plaća čak sedam savjetnika za turizam.

​

Primjeri su prikupljeni iz javno dostupnih izvora, državne revizije i dojava građana. Najteži primjer je državno spašavanje gubitaša Croatia Airlines teško 250 milijuna kuna, a zanimljivi primjeri su i nenamjensko trošenje proračunskih zaliha za krizne situacije u gradu Zagrebu zbog kojeg nema novca za obnovu nakon potresa, prazno „Ljeto na Savi“ koje nas je koštalo 11 milijuna kuna te slučaj Virovitice, gdje je svakoga dana 2018. godine s računa grada podizano više od 1.000 eura u gotovini.